**Ministru kabineta noteikumu projektu par 1.1.1.4. pasākuma un 8.2.2. specifiskā atbalsta mērķa ietvaros īstenoto projektu īstenošanas termiņa pagarināšanu sākotnējās ietekmes novērtējuma ziņojums (apvienotā anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Noteikumu projektu mērķis ir nepieciešamības gadījumā sniegt iespēju finansējuma saņēmējiem pagarināt projekta īstenošanas termiņu līdz 2023.gada 30.novembrim: 1. 1.1.1. specifiskā atbalsta mērķa "Palielināt Latvijas zinātnisko institūciju pētniecisko un inovatīvo kapacitāti un spēju piesaistīt ārējo finansējumu, ieguldot cilvēkresursos un infrastruktūrā" 1.1.1.4.pasākuma "P&A infrastruktūras attīstīšana viedās specializācijas jomās un zinātnisko institūciju institucionālās kapacitātes stiprināšana" ietvaros īstenotiem projektiem;
2. 8.2.2. specifiskā atbalsta mērķa "Stiprināt augstākās izglītības institūciju akadēmisko personālu stratēģiskās specializācijas jomās"1. un 2. projektu iesniegumu atlases kārtas ietvaros īstenotiem projektiem.

Noteikumu projekti stāsies spēkā Oficiālo publikāciju un tiesiskās informācijas likumā noteiktajā kārtībā. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Noteikumu projekts “Grozījums Ministru kabineta 2016. gada 16. augusta noteikumos Nr. 562 "Darbības programmas "Izaugsme un nodarbinātība" 1.1.1. specifiskā atbalsta mērķa "Palielināt Latvijas zinātnisko institūciju pētniecisko un inovatīvo kapacitāti un spēju piesaistīt ārējo finansējumu, ieguldot cilvēkresursos un infrastruktūrā" 1.1.1.4. pasākuma "P&A infrastruktūras attīstīšana viedās specializācijas jomās un zinātnisko institūciju institucionālās kapacitātes stiprināšana" īstenošanas noteikumi"" un noteikumu projekts "Grozījums Ministru kabineta 2018. gada 9. janvāra noteikumos Nr. 25 "Darbības programmas "Izaugsme un nodarbinātība" 8.2.2. specifiskā atbalsta mērķa "Stiprināt augstākās izglītības institūciju akadēmisko personālu stratēģiskās specializācijas jomās" pirmās, otrās un trešās projektu iesniegumu atlases kārtas īstenošanas noteikumi”” (turpmāk – noteikumu projekti) sagatavoti saskaņā ar Eiropas Savienības struktūrfondu un Kohēzijas fonda 2014.-2020. gada plānošanas perioda vadības likuma 20. panta 6. un 13. punktu pēc finansējumu saņēmēju un Izglītības un zinātnes ministrijas iniciatīvas. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | **A. 1.1.1.4. pasākums „P&A infrastruktūras attīstīšana viedās specializācijas jomās un zinātnisko institūciju institucionālās kapacitātes stiprināšana”**Ministru kabineta 2016. gada 16. augusta noteikumu Nr. 562 "Darbības programmas "Izaugsme un nodarbinātība" 1.1.1. specifiskā atbalsta mērķa "Palielināt Latvijas zinātnisko institūciju pētniecisko un inovatīvo kapacitāti un spēju piesaistīt ārējo finansējumu, ieguldot cilvēkresursos un infrastruktūrā" 1.1.1.4. pasākuma "P&A infrastruktūras attīstīšana viedās specializācijas jomās un zinātnisko institūciju institucionālās kapacitātes stiprināšana" īstenošanas noteikumi" (turpmāk – noteikumi Nr. 562) 56.punkts nosaka, ka projektu īsteno 48 mēnešu laikā no projekta uzsākšanas datuma, bet ne ilgāk kā līdz 2023. gada 30. novembrim. Tai pašā laikā minētais punkts paredz atsevišķiem projektu īstenotājiem (Latvijas Organiskās sintēzes institūtam, Rīgas Tehniskajai universitātei un Rīgas Stradiņa universitātei, kas ir iesaistīti Eiropas Savienības pētniecības un inovāciju pamatprogrammas "Apvārsnis 2020" apakšprogrammas "WIDESPREAD-01-2018-2019: Teaming Phase 2" projekta "Baltijas Biomateriālu ekselences centrs – BBCE" (*The Baltic Biomaterials Centre of Excellence*) īstenošanā) projektu īstenot 75 mēnešu laikā no projekta uzsākšanas datuma, bet ne ilgāk kā līdz 2023. gada 30. novembrim.Izglītības un zinātnes ministrija ir saņēmusi ziņas no Centrālās finanšu līgumu aģentūras, ka atsevišķiem finansējuma saņēmējiem pamatotu iemeslu dēļ būtu nepieciešams pagarināt projektu īstenošanas termiņus, kas pārsniedz noteikumos Nr.562 noteikto 48 mēnešu termiņu. Izglītības un zinātnes no savas puses ir lūgusi projektu īstenotājus iesniegt informāciju, kas pamatotu nepieciešamību pagarināt noteikumos Nr.562 noteikto maksimālo projektu īstenošanas termiņu 48 mēnešus, uz ko ir saņēmusi turpmāk minēto informāciju.COVID-19 pandēmijas seku ietekmē ir izveidojusies situācija, kad kavējās materiālu un iekārtu piegādes, kā rezultātā ir nācies grozīt daudzus noslēgtos iepirkumu līgumus, jo uzņēmumi, kas nodrošināja būvniecības darbus un iekārtu piegādes, nespēja nodrošināt līgumu izpildi noteiktos termiņos.Atsevišķi 1.1.1.4.pasākumu ietvaros īstenotie projekti ir sarežģīti, kas ietver līdz pat 12 atsevišķus būvobjektus viena projekta ietvaros, kurus paredzēts uzbūvēt vai rekonstruēt. Lielākā daļa no šiem būvobjektiem ir jau nodoti ekspluatācijā, bet atsevišķiem lielākiem un sarežģītākiem objektiem celtniecības uzņēmumi ir lūguši iespēju pagarināt līgumu izpildes termiņus. Par pamatu minot COVID-19 pandēmijas apstākļos apgrūtinātu būvizstrādājumu un iekārtu komplektēšanu, izejmateriālu komponenšu trūkumu - to piegādes kavējas vai atsevišķos gadījumos vispār to ražošana ir pārtraukta. Atsevišķu komponenšu piegāde kavējas vairāk kā 16 nedēļas, kas būvniecības uzņēmumiem kavē piegādes no to specializētajiem sadarbības partneriem. Tāpat atsevišķu materiālu piegādes tiek atteiktas, pamatojoties uz izejmateriālu trūkumu tirgū, piemēram, atteikums no rūdītā stikla ražotājiem.Ņemot vērā iesniegto pamatojošo dokumentāciju un sniegtos skaidrojumus, Izglītības un zinātnes ministrija atbalsta iespēju finansējuma saņēmējiem, kuriem tas ir nepieciešams, veiksmīgai būvniecības pabeigšanai un iekārtu iegādei pagarināt projektu īstenošanas termiņu, bet ne ilgāk kā līdz 2023.gada 30.novembrim.Gadījumā, ja finansējuma saņēmējs pagarina projekta īstenošanas termiņu, tad finansējumu projekta vadības un īstenošanas personālam finansējuma saņēmējs var nodrošināt, pārplānojot projekta vadības un īstenošanas personāla slodzes atlikušajā projekta īstenošanas laikā, vai arī gadījumos, ja nepieciešami papildus līdzekļi projekta vadības un īstenošanas personāla atalgojumam, sedz tos no saviem līdzekļiem.**B. 8.2.2. specifiskais atbalsta mērķis "Stiprināt augstākās izglītības institūciju akadēmisko personālu stratēģiskās specializācijas jomās"**Ministru kabineta 2018. gada 9. janvāra noteikumu Nr. 25 "Darbības programmas "Izaugsme un nodarbinātība" 8.2.2. specifiskā atbalsta mērķa "Stiprināt augstākās izglītības institūciju akadēmisko personālu stratēģiskās specializācijas jomās" pirmās, otrās un trešās projektu iesniegumu atlases kārtas īstenošanas noteikumi" (turpmāk – noteikumi Nr. 25) 42.punkts paredz, ka projektu maksimālais īstenošanas termiņš ir četri gadi, bet ne ilgāk kā līdz 2023. gada 30. novembrim. Pēdējos 3 mēnešos Izglītības un zinātnes ministrija saņēmusi vairāku pirmās un otrās projektu iesniegumu kārtas finansējuma saņēmēju e-pastus un oficiālas vēstules ar lūgumu pagarināt projektu īstenošanas termiņu līdz 2023.gada 30.novembrim. Minētie lūgumi pamatā balstās uz vēlmi kvalitatīvi veikt plānotos pasākumus, kā arī joprojām neprognozējamo ārējo faktoru ietekmi uz projektu kopējo rezultātu sasniegšanu.Pēc pirmās un otrās projektu iesniegumu kārtas finansējumu saņēmēju sniegtās informācijas vislielākais risks šobrīd pastāv ar doktorantu un zinātniskā grāda pretendentu piesaisti un stažēšanās aktivitāšu īstenošanu: 1. Pastāv bažas nesasniegt plānotos iznākuma rādītājus - doktorantu skaits, kas saņēmuši Eiropas Sociālā fonda atbalstu darbam augstākās izglītības institūcijā. Neskatoties uz to, ka ir izvietoti sludinājumi finansējuma saņēmēju mājas lapā un *Euraxes* datu bāzē, gan veiktas individuālas sarunas ar potenciālajiem kandidātiem, pieteikumi dalībai projektā netiek saņemti. Lielākai daļai finansējumu saņēmēju projektu īstenošana noslēdzas 2022.gada otrajā pusē, kas nozīmē, ka pēdējais termiņš, lai noslēgtu darba līgumu ar doktorantu vai zinātniskā grāda pretendentu, ir 2021.gada 30.septembris, bet jau šobrīd ir zināms, ka pieteikumu trūkumu dēļ netiks noslēgts pietiekams skaits darba līgumu par darbu augstākās izglītības institūcijā ar doktorantiem vai zinātniskā grāda pretendentiem. 2. Tāpat Covid-19 ietekmē daudzi zinātniskā grāda pretendenti/doktoranti nevar pabeigt savu disertācijas darbu, jo daudzas iestādes no 2020.gada marta pārtraukušas savu darbību, piemēram, arhīvi. Līdz ar to doktoranti un zinātniskā grāda pretendenti, kas saņēmuši atbalstu projektā, nevarēs plānotajā termiņā sasniegt projektā noteiktos rezultatīvos rādītājus (iegūts doktora grāds un 6 mēnešu laikā pēc grāda ieguves nodarbināts augstākās izglītības institūcijā akadēmiskā amatā). 3. Risks pastāv arī ar stažēšanās aktivitātēm akadēmiskajam personālam, kur vairāku komersantu, kur bija plānota stažēšanās, darbs ir pārtraukts vai notiek attālināti (arī izglītības iestādēs). Piemēram, veselības virziena akadēmiskajam personālam šobrīd ir liegta iespēja stažēties plānotajās ārstniecības iestādēs. Tā kā šobrīd nav iespējams prognozēt, kad varēs notikt jēgpilna stažēšanās pie komersantiem (arī izglītības iestādēs), pastāv risks, ka, nepagarinot projektu īstenošanas termiņus, netiks sasniegti projektos plānotie iznākuma un rezultātu rādītāji. Atceļot Ministru kabineta noteikumos noteikto projektu īstenošanas ilguma ierobežojumu, pirmās un otrās projekta iesniegumu kārtas finansējuma saņēmējiem būs iespēja veikt papildus doktorantu/zinātniskā grāda pretendentu atlases darbam augstākās izglītības institūcijās, kā arī iegūt iespēju noorganizēt jēgpilnus stažēšanās pasākumus pie komersantiem, tādā veidā samazinot riskus, kas saistīti ar plānoto iznākumu un rezultātu rādītāju sasniegšanu. Minētās izmaiņas Ministru kabineta noteikumos ļaus finansējuma saņēmējiem veikt projekta budžeta pārstrukturēšanu, nodrošinot projekta finansējuma izlietojuma lielāku atdevi. Izglītības un zinātnes ministrija atbalsta iespēju pirmās un otrās projekta iesniegumu kārtas finansējuma saņēmējiem, kuriem tas ir nepieciešams, pagarināt projektu īstenošanas termiņu līdz 2023.gada 30.novembrim, pie nosacījuma, ka, pagarinot projektu īstenošanu, netiek samazināts finansējums projektā noteiktai mērķa grupai - doktorantiem, esošajam akadēmiskajam personālam un ārvalstu pasniedzējiem. Gadījumā, ja finansējuma saņēmējs pagarina projekta īstenošanas termiņu, tad finansējumu projekta vadības un īstenošanas personālam tas var nodrošināt, pārplānojot projekta vadības un īstenošanas personāla slodzes atlikušajā projekta īstenošanas laikā, vai arī gadījumos, ja nepieciešami papildus līdzekļi projekta vadības un īstenošanas personāla atalgojumam, sedz tos no saviem līdzekļiem.Ņemot vērā, ka trešās projektu iesniegumu kārtas ietvaros īstenoto projektu īstenošana ir uzsākta 2021.gadā vai vēl tikai plānota to uzsākšana, tad minētie grozījumi neietekmē šīs kārtas ietvaros īstenoto projektu iesniegumu īstenošanas termiņu. |
| 3. | Projekta izstrādē iesaistītās institūcijas un publiskas personas kapitālsabiedrības | Izglītības un zinātnes ministrija |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projektu mērķa grupa ir:1. augstākās izglītības iestādes, kas piedalās 8.2.2. specifiskā atbalsta mērķa "Stiprināt augstākās izglītības institūciju akadēmisko personālu stratēģiskās specializācijas jomās" pirmās un otrās projektu iesniegumu atlases kārtas projektu īstenošanā – projektu īstenotāji.
2. Augstāko izglītības iestāžu, kas piedalās pirmās un otrās projektu iesniegumu atlases kārtas projektu īstenošanā, esošais vēlētais akadēmiskais personāls, doktoranti un projekta ievaros piesaistītais ārvalstu akadēmiskais personāls.
3. Zinātniskās institūcijas, kas piedalās 1.1.1.4. pasākuma "P&A infrastruktūras attīstīšana viedās specializācijas jomās un zinātnisko institūciju institucionālās kapacitātes stiprināšana" projektu īstenošanā – projektu īstenotāji.

Noteikumu projekts ietekmēs sadarbības iestādi - Centrālo finanšu un līgumu aģentūru, kā arī Izglītības un zinātnes ministriju, kas pilda atbildīgās iestādes funkcijas. |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projekti šo jomu neskar. |
| 3. | Administratīvo izmaksu monetārs novērtējums | Noteikumu projekti šo jomu neskar. |
| 4. | Atbilstības izmaksu monetārs novērtējums | Noteikumu projekti šo jomu neskar. |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Noteikumu projekti šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Saistītie tiesību aktu projekti | Noteikumu projekts par grozījumu noteikumos Nr.562 un noteikumu projekts par grozījumu noteikumos Nr.25. |
| 2. | Atbildīgā institūcija | Izglītības un zinātnes ministrija |
| 3. | Cita informācija | Nav |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Noteikumu projekti šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības līdzdalība noteikumu projekta izstrādē tiks nodrošināta, ievietojot informāciju par noteikumu projektu ministrijas tīmekļvietnes www.izm.gov.lv sadaļā “Sabiedrības līdzdalība” un Valsts kancelejas tīmekļvietnē, aicinot sabiedrības pārstāvjus rakstiski sniegt viedokli par noteikumu projektiem to izstrādes stadijā – nosūtot viedokli elektroniski uz elektronisko pasta adresi: nauris.grinbergs@izm.gov.lv. |
| 2. | Sabiedrības līdzdalība projekta izstrādē | Sabiedrības pārstāvji var līdzdarboties noteikumu projektu izstrādē, sniedzot atzinumu un viedokli par noteikumu projektiem. |
| 3. | Sabiedrības līdzdalības rezultāti | Ja līdz sabiedrības līdzdalības procesa beigām tiks saņemti sabiedrības pārstāvju viedokļi, tad attiecīgi tie tiks vērtēti noteikumu projektu saskaņošanas procesā un attiecīgi tiks precizēti noteikumu projekti un to anotācija pirms noteikumu projektu iesniegšanas izskatīšanai Ministru kabineta sēdē. |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Noteikumu projektu izpildi nodrošinās Izglītības un zinātnes ministrija kā atbildīgā iestāde, Centrālā finanšu un līgumu aģentūra kā sadarbības iestāde. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projektiem nav ietekmes uz pārvaldes funkcijām un institucionālo struktūru.Noteikumu projektu izpildes rezultātā netiek paplašinātas vai sašaurinātas esošo institūciju funkcijas, kā arī nav nepieciešams veidot jaunas institūcijas. |
| 3. | Cita informācija |  |

|  |  |  |  |
| --- | --- | --- | --- |
| Izglītības un zinātnes ministre |  |  | A. Muižniece |

Vīza:

Valsts sekretārs S.Šmīdlere

Grīnbergs 67047883

Nauris.Grinbergs@izm.gov.lv